钦定古今图书集成/明伦汇编/氏族典/第176卷 > 《廖用贤尚友录》 > 田广明
## 钦定古今图书集成/明伦汇编/氏族典/第176卷 > 《廖用贤尚友录》 > 田广明

按《汉书田广明传》：“广明，字子公，郑人也。以郎为天水
司马，功次迁河南都尉，以杀伐为治，郡国盗贼并起。
迁广明为淮阳太守，连禽大奸，征入为大鸿胪。昭帝
时，将兵击益州，还，赐爵关内侯，徙卫尉。后出为左冯
翊，治有能名。宣帝初立，代蔡义为御史大夫，以前为
冯翊，与议定策，封昌水侯。岁馀，以祁连将军将兵击”
匈奴，出塞，至受降城。受降都尉前死，丧柩在堂，广明
召其寡妻与奸，既出，不至质，引军空还，下太仆杜延
年簿责。广明自杀阙下，国除。